Ја сам Српче
Мило Јововић 

Ја сам Српче нек зна сваки,
Подоји ме српска мати;
Дичићу се тим именом
Јер се друкче не смем звати.

Ја сам Српче од постанка
Цио свијет нека знаде,
Тим именом хоћу мрети
Пун утјехе, л'јепше наде.

Ја сам Српче од Косова,
Праунук сам Обилића;
И Лазара цара светог,
И славнијех Немањића.

Ја сам Српче, поносим се
Мога рода српске крви;
Гинут хоћу као што су
Прађедови моји први.

За крст часни и слободу,
За завичај и род мили,
То је моја дужност света:
Стат' на путу свакој сили.

У Бару, 1893. Мило Јововић, „Голуб“, број 17. и 18., у Сомбору, 1. и 15. септембра 1893., стр. 276.
Јововићеве пјесме 1893.